Pilguheit möödunud laupäeval Tabasalu Arenal toimunud sportlikule perepäevale.
Esmakordselt toimus meie perepäev Tabasalu päeva raames, koostöös Tabasalu Spordikompleksiga ja teiste Harku valla spordiklubidega.
***
JK Tabasalu täpsuslöögi ja löögitugevuse võistlusest kujunes tõeline hitt! Suur osa võistlejatest olid lapsevanemad ja selle üle on meil äärmiselt hea meel! Kuid jalgpalliklubi särkides poisid ja tüdrukud osalesid usinasti ka teiste spordiklubide korraldatud võistlustel ja vallutasid pjedestaali.
***
Jalgpalliklubi kohvikutelgi ees seadis end sisse raamatu “Õnnelik spordilaps” autor Taavi Sumberg. Perepäeval sai teose soetada erihinnaga ja autogrammiga.
Korralikud seisma jäänud spordiriided leidsid klubi kirbuka letis uued omanikud. Kui Sa perepäeval kauplema ei jõudnud, siis saad oma head kraami pakkuda meie kirbuka grupis FB lehel SIIN
***
Ilusa soenguga on lausa lust sportida. Kairi punupatside nurgakeses jätkus kliente igas vanuses.
***
Kohvikutelgis käis vilgas tegevus. Hansa Gurmee särisevad metssealihast juustused grillvorstid ja klubi salaretsepti järgi valminud minipannkoogid olid näljastele sportlastele heaks kõhutäiteks, jahutust pakkus pehme jäätis.
***
Perepäeva lõpetuseks loosisime välja Hotelliveeb Hookusbookus.com 150€ väärtusega kinkekaardi õnneliku võitja.
Vahvad pildid klõpsas Rigo Vatsel
Kogu galeriid saad näha õige pea.
Aitäh, et tulite ja olite!
Üks sats, üks süda